
Nos Special 
Cuminda 
Crioyo 


Oké Take Away 


565-3232 


HULANDA NO POR 
SPLICA DICON 
MESTER UN 
RIJKSWET; SEMPER 
NAN TIN GRIP 


WARDACOSTA 
TIN UN DIRECTOR 
SUPLENTE NOBO 


CORIENTE A BAY NA 
PAPILON PASOBRA 
UN TRUCK A SLIP 
RANCA UN PALO DI 
LUS COMPLETO 


ARUBA TA ANFITRION DI E 
CARTAGENA CONVENTION 
DIANAN 3 PA 5 DI OCTOBER 2023 


PROGRAMA DI BENEFICIO 
PA EMPLEADO HOH SUN 
SHARES TA UN REALIDAD 


PROME MINISTER 
A SPLICA DI E 
AVANSENAN DI 
ARUBA RIBA E 
EARLY WARNING 
SYSTEM 

Savaneta - Diamars anochi 
rond di 11'or y mey polis 
di San Nicolas ta bay cu 
urgencia mas pabou di 


Mariniers Kazerne, unda 
un accidente serio a tuma 
luga.E accidente a sosode 
un caminda unda den 


pasado 
accidente(nan) 
fatal a yega di tuma luga. 


Na yegada di polis nan a 
bin topa cu tres vehiculo. 
Tawata trata di Toyota 
Yaris, un v-car Chevrolet 
Sonic y un auto marca 
Volkswagen. 


Dos persona a resulta 
herida; ambos ta hende 
muhe. 
Un herida tawata den 
e Yaris y e otro den e 
Volkswagen. 


Na yegada di Polis di 
Trafico agentenan cu a 
yega prome a splica nan 
colega di trafico locual a 
sosode. 
Despues di esey chauffeur 
di e v-car cu ta un cabayero 
Hulandes a wordo acerca 


door di polis; unda cu 
algun 
rato 
despues 
di 
scucha su version polis usa 
e Alco-Sensor. 
E resultado tawata cu e la 
surpasa e limite di alcohol 
stipula pa ley, y eynan mes 
e la wordo deteni. 


Transportwagen a wordo 
pidi pa buske y hib'e warda 
di San Nicolas. 
Pa locual ta e heridonan, 
dos ambulance a presenta y 


un Rapidresponder, esnan 
herida a wordo transporta 
pa Hospitaal. 
Caminda 
a 
permanece 
cera pa basta rato; unda 
cu Takelwagen cu a yega 
mester a move e autonan 
y e auto cu a ocasiona 
e accidente aki cu ta e 
Chevrolet Sonic blauw a 
wordo hiba warda di Santa 
Cruz pa mas investigacion. 


Accidente entre tres auto na Savaneta a laga dos 
persona herida atras y un homber deteni 


: Diaranson atardi, durante 
Conferencia di Prensa a 
lansa e di tres (3) edicion 
di Baseball in Paradise 
organisa pa Future Star 
Baseball 
Academy. 
E 
campeonato di Baseball 
in Paradise ta tuma luga 
di 9 pa 14 di october 
den 
diferente 
stadion 
di Aruba. Alrededor di 
700 hungado y 38 ekipo 
di, entre otro, Boneiro, 
Curaçao, Hulanda, Mexico 
y Aruba ta batayando den 
e tremendo campeonato 
aki. Un total di 130 wega 
ta wordo hunga den e 
siman aki den e siguiente 
categorianan: U12, U14, 


U16 y U19. 


Minister 
Endy 
Croes 
tabata 
presente 
na 
e 
lansamento di Baseball in 
Paradise unda el a enfatisa 
cu e vision di Gobierno 
di Aruba ta pa promove 
‘sport tourism’ y esaki 
ta un forma na unda cu 
organisadonan 
mes 
ta 
bin cu e iniciativa pa 
organisa un campeonato 
di e magnitud aki y ta 
trece riba 450 persona 
entre hungado, mayor y 
nan famia Aruba. Durante 
nan estadia na Aruba, nan 
ta hospeda na hotel, huur 
auto y bishita diferente 


sitio rond di Aruba y esaki 
ta duna contribucion na e 
vision di Gabinete Wever 
– Croes II. Minister Endy 
Croes ta gradici Aruba 
Tourism Authority (ATA) 
pa duna sosten y aporte. 
Como tambe e mandatrio 
ta gradici FFD cu a traha 
hopi di cerca cu Future 
Star Baseball Academy cu 
a duna nan aporte enorme 
na tur e veldnan cu nan 
ta maneha. Mandatario 
di Deporte ta gradici e 
organisacion 
di 
Future 
Star 
Baseball 
Academy 
tanto na Hulanda como na 
Aruba. 
Concluyendo, 
Minister 


Endy Croes ta invita henter 
e pueblo di Aruba pa e gran 
apertura di tres edicion di 
Baseball in Paradise cu ta 
tuma luga dialuna, 9 di 
october pa 6 or di atardi 
na Joe Laveist Sportpark 
na San Nicolas. Ban duna 


apoyo y sosten na nos 
hobennan durante e siman 
aki. Masha pabien na e 
organisado y hopi exito 
na e hobennan! Cu deseo, 
disciplina, dedicacion y 
determinacion ta logra. 


Minister Endy Croes: 
PA DI TRES AÑA CONSECUTIVO MINISTERIO DI 
DEPORTE TA SOSTENE BASEBALL IN PARADISE 


Cu ta tuma luga di 9 pa 14 di october na Aruba. 

Wardacosta 
pa 
Reino 
Hulandes den Caribe for di 
2 di oktober ultimo tin un 
Director Suplente 
nobo, señora Joëlle De 
Jong-Mercelina. E Director 
Suplente 
nobo 
ta 
bira 
responsabel pa ejecucion 
di tareanan di Wardacosta 
y ejecucion di e maneho 
interno 
di 
Wardacosta, 
cu esaki e tin pues e guia 
diario den e organizacion. 


Señora de Jong-Mercelina 
ta 
apto 
pa 
e 
funcion 
aki, danki na su carera 
impresionante entre otro 
na Ministerio di Hustisia 
na Corsou na unda su 
ultimo 
funcion 
tawata 
Secretario General 
Suplente. Su conosementu 
amplio 
di 
mantencion 
di ley, aplicacion di ley 
internacional, ley maritimo 
y tambe su ‘background’ di 
relacionnan exterior por 
keda aplica na Wardacosta. 


Banda di esaki e tawata 
miembro 
suplente 


di 
e 
‘Presidium’ 
di 
e 
‘Kustwachtcommisie’ di 
Wardacosta na nomber di 
Corsow y e tin experiencia 
como ex docente di Derecho 
P ubl ic oInter naciona l 
na Universidat di Antia 
Hulandes/Corsou. 
E 
ta 
tambe un ex miembro di 
VKC 
‘Vrijwilligerskorps’ 
di Antia Hulandes. Joëlle 
lo ta e prome dama cu lo 
fungi den e funcion aki di 
Director 
Suplente 
di 
Wardacosta 
(PDKW). 
Wardacosta ta yama Joëlle 
De Jong-Mercelina bon 
bini na e organizacion y ta 
desea e hopi excito.= 


Wardacosta 
tin un Director 
Suplente nobo 


Te cu awe Hulanda no 
por 
splica 
na 
forma 
satisfactorio 
dicon 
nan 
ta exigi un rijkswet pa 
supervision financiero di 
pais Aruba. 
Tur nan splicacionnan treci 
dilanti, cu ta un hypotheek, 
ta carece di base y ta sin 
sentido di realidad. 
Ta mas bien parce cu algun 
Hulandes na Den Haag 
sea ta terco, of tin gusto 
personal pa un rijkswet. 
Di legalidad of motibo 
hustificabel, no tin ningun! 
Segun Hulanda: Aruba por 
kibra acuerdo y tuma otro 
decision. Pues nan kier e 
Rijkswet pa asegura cu ora 
yega otro gobierno, pa nan 
no kibra acuerdo. Esaki te 
coy loco y estupides di mas 
grandi cu nos por a scucha. 


No ta berdad! Hulanda tin 
suficiente grip riba cualke 
gobierno 
E ponencia di Hulanda 
ta robes, pero 1000% y 
2000% robes. 
Actualmente 
nan 
tin 
tur grip di supervision 


finanxiero: Nan tin: 
• 
G o b e r n a d o r ; 
gobernador por firma of 
keda sin firma begroting. 
El’a pasa na 2014 ora a 
duna Mike Eman un KB. 
No tabatin rijkswet 
• 
Na 2015, Aruba y 
Hulanda a firna pa LAFT, 
cual ta encera supervision 
di CAFT. Den e LAFT 
ta 
poni 
esplisicamente 
cu Aruba no por cambia 
LAFT sin autorisacion di 
Hulanda. 
Si Aruba no por cambia e 
LAFT sin autorisacion di 
Hulanda, kemen cu ningun 
Gobierno 
por 
bandona 
cualke acuerdo di LAFT! 
Pues e deseo di rijkswet 
ta un ambicion draconico 
contra Aruba. 
Aruba 
ta 
cumpliendo 
cabalmente cu supervision 
Tur cifras di Aruba ta na 
ordo. Hulanda no por bisa 
cu e rijkswet ta pasobra cu 
Aruba no ta cumpliendo. 
Esey ta e pensamento den 
Tweedekamer, 
cu 
kisas 
algun Hulandes ta hiba 
redashi y e pobercitonan 


cu no sa mihor, cu no 
ta aplica wederhoor, ta 
kere ciegamente y saca 
conclucion robes. 


Conclucion ta cu te cu awe 
Hulanda no a splica, dicon 
un rijkswet, of mihor bisa 
ki te grip cu nan lo haya, di 
loke nan no tin awor 


No ta keda nos nada 
otro pa pensa cu ainda 
e mentalidad colonial, e 
mentalidad di esclavo keto 
bay ta core den e DNA y e 
venanan di ambtenaarnan 
Hulandes, unda por saca 
un conclucion: e rijkswet 
ta pa otro motibo! Pa sacia 
nan sed di colonialismo. 
Nan no por laat los! 


Y e hasimento di negoshi 
riba lomba di Aruba, ta 
sigui! Hulanda tambe por 
“doe het voor de kinderen”, 
pero ta riba lomba di e 
kinderen di Aruba nan 
kier 
gana 
300 
miyon 
florin di intrest. Esey ta 
cambia e ora “doe het voor 
Nederland”! 


Hulanda no por splica 
dicon mester un rijkswet; 
semper nan tin grip 

CEDE 
ARUBA, 
nos 
organisacion 
local 
cu 
ta dedica na desaroyo 
social 
y 
sostenibel 
a 
firma un Memorandum 
di Entendimiento (MoU) 
cu 
UNIVERSIDAD 
DI 
ARUBA. E meta principal 
di e acuerdo aki ta pa 
drenta den un colaboración 
den e area di educacion y 
desaroyo comunitario. 


Pa mas di 40 aña, CEDE 
ARUBA a duna sosten na 
diferente NGO’s di Aruba 
y na e sector di sociedad 
civil y boluntarismo. CEDE 
ARUBA tin como meta 
principa na contribui na 
un comunidad unda hende 
di tur edad y conocemento 
por sigui desaroya nan 
mes. E cinco strategianan 
di CEDE ARUBA ta inclui 
financiamento, 
desaroyo 
di capacidad, networking, 
abogacia, 
y 
desaroyo 
y 
implementacion 
di 
programa/proyecto. 
A 
base di un dialogo amplio 
den e area di NGO’s, CEDE 
ARUBA a crea un Compass 
Strategico pa 2022-2026. 


UNIVERSIDAD 
DI 


ARUBA 
ta 
brinda 
oportunidadnan 
di 
educacion 
mas 
halto 
na Aruba pa 35 aña y a 
contribui den formacion 
educacional di profesional. 
E resultado ta unda nos tin 
awendia 
profesionalnan 
cu ta tene posicionnan 
clave 
den 
e 
economia 
di Aruba. Actualmente, 
UNIVERSIDAD 
DI 
ARUBA ta ofrece 7 area 
principal di estudio, como 
tambe un base academico, 
un guia pa studiantenan 
cu a gradua recientemente 
for di scol secundario y ta 
ekipanan cu hermentnan 
y abilidadnan pa sobresali 
den 
e 
nivelnan 
halto 
academico y asina nan por 
descubri nan vocacion. 


E colaboracion proponi ta 
basa riba e prioridadnan 
strategico 
delinea 
den 
e 
Compass 
Strategico 
di CEDE ARUBA 2022- 
2026. 
E 
prioridadnan 
aki ta inclui un aporte 
na 
institucionnan 
stabil, 
coleccion 
di 
data 
y 
informacion, 
programanan den bario, 
y e desaroyo di un Visitor 


Charity 
Program. 
E 
colaboracion 
primordial 
ta pa provee recursonan 
di conocemento, manera 
stagiaires, 
studiante 
y 
investigacion 
saliendo 
for 
di 
Universidad 
di 
Aruba. 
Adicionalmente, 
CEDE 
ARUBA 
lo 
facilita 
y 
contribui 
na 
duna 
oportunidad 
y 
experiencia practico na 
studiantenan, tambe ta 
duna 
financiamiento 
na 
programanan 
y 
entrenamento 
di 
Universidad 
di 
Aruba 
y 
e 
Instituto 
di 
Bon 
Gobernación y Liderasgo, 
esaki di acuerdo cu e 
areanan specifico indica 
den e MoU. 


Un 
otro 
parti 
di 
e 


fundeshi pa e acuerdo aki 
a wordo traha durante 
e 
tayernan 
interactivo 
“Towards 
integrity 
in 
Aruba”, 
organisa 
pa 
UNIVERSIDAD 
DI 
ARUBA/Aruba 
Institute 
for 
Good 
Governance 
and 
Leadership 
den 
colaboracion cu Stichting 
Deugdelijk Bestuur Aruba, 
Saxion 
Hogeschool, 
y 
Hope Aruba. E prome 
recomendacion 
den 
e 
raport di National Integrity 
System (NIS) ta indica cu 
no tin un 'solucion rapido' 
pa cambia un sistema di 
integridad nacional di un 
dia pa otro. Sinembargo, 
cualkier pasonan chikito 
den 
direccion 
di 
re- 
enforsa un NIS, ta re- 
enforsa otro pilar. E aporte 


y 
recomendacionnan 
presenta 
durante 
e 
tayernan aki a inspira 
CEDE 
ARUBA 
y 
UNIVERSIDAD 
DI 
ARUBA pa tuma pasonan 
concreto pa combina forsa 
den interes di futuro di 
Aruba. 


E 
acuerdo 
ta 
pa 
un 
periodo di cuater aña. 
E 
colaboracion 
aki 
lo 
stimula 
un 
relacion 
fructifero 
entre 
CEDE 
ARUBA y UNIVERSIDAD 
DI ARUBA, den e meta 
final di haci un aporte 
sostenibel na NGO-nan 
local, 
sociedad 
civil 
y 
e sociedad Arubano en 
general. 


CEDE ARUBA y UNIVERSIDAD DI ARUBA ta 
establece un colaboracion importante 


Diaranson mainta a drenta informe di un 
accidente banda di Arubaanse Wegenbouw 
na Santa Martha, mesora a dirigi un patruya 
na e sitio. Na yegada di e patruya a bin 
compronde cu aki ta trata di un truck grandi 
cu a slip den e bocht riba e caminda muha y 
a bay ranca un palo di lus completo. Esaki 
a causa cu coriente a bay den e area rond 
eybanda. Afortunadamente ningun hende a 
resulta herida. 


Coriente a bay na Papilon pasobra un truck a 
slip ranca un palo di lus completo 

- Durante e siman e 
reunionnan di Asamblea 
General di Nacionnan Uni 
#UNGA78 na New York, 
Prome 
Minister 
Evelyn 
Wever-Croes 
a 
atende 
diferente conferencia, high 
level events, y reunionnan 
riba 
diferente 
topico 
relevante pa Aruba. Un 
reunion hopi importante 
cu 
Prome 
Minister 
a 
atende tawata tocante e 
Early 
Warning 
System. 
E encuentro aki a wordo 
organisa pa Small Island 
Development 
States 
(SIDS). 


Nacionnan Uni ya pa hopi 
tempo 
ta 
encurasha 
y 
pone enfasis riba islanan 
chikito 
manera 
Aruba 
pa pone sistemanan di 
alerta y aviso tempran 
pa comunidadnan. Den e 
conferencia aki, Premier 
di Sint Maarten, Silveira 
Jacobs 
y 
Premier 
di 
Aruba a hiba palabra y 
Prome Minister a duna 


informacion 
elabora 
riba 
e 
avansenan 
di 
Aruba 
riba 
e 
Early 
Warning System. Bureau 
R a m p e n b e s t r i j d i n g , 
(BRA), ta trahando riba 
esaki y Aruba a haya fondo 
aloca pa implementacion 
di 
esaki 
y 
na 
maart 
2024 e sistema aki lo ta 
operacional. Stakeholders 
tambe ya ta envolvi den 
esaki. 


BRA pa hopi tempo a 
expresa e deseo pa Aruba 
tin e sistema Early Warning 
System, cu lo yuda anticipa 
riba calamidadnan mas 
tanto posibel. E sistema 
scientifico aki ta analisa 
fenomenonan 
pa 
asina 
yega na conclusionnan y 
duna avisonan trempan di 
calamidadnan na caminda. 
E importancia di esaki ta 
cu e avisonan aki ta yega 
tur caminda por lo tanto e 
avisonan lo mester bin den 
tur idioma y forma posibel 
na Aruba, te hasta ora un 


persona ta den mondi, y 
no tin accesibilidad na 
comunicacion, 
e 
tambe 
por haya e informacion 
aki. E sistema ta un guia 
tambe pa haci e proceso 
di evacuacion mas facil 
of pa tuma medidanan di 
precaucion. E meta ta pa 
tin mas siguridad y scapa 
bida di hende y minimalisa 
e dañonan pa asina haya 
e forsa pa recupera bek. 
Esfuersonan ta wordo haci 
pa logra un Aruba mas 
resiliente contra cualkier 


calamidad. 
Awo, 
cu 
a 
logra fondonan di Union 
Europeo, esaki ta bira 
realidad. 


Union Europeo ta financia 
1.7 
miyon 
Euro 
pa 
e 
Proyecto Early Warning 
System. Cu esaki, Aruba 
ta bira un pionero den 
Caribe, un role model pa 
otro paisnan den Caribe. 
Nacionnan Uni ya a stipula 
cu dentro di 5 aña tur pais 
den Caribe mester tin un 
Sistema asina y Aruba 


ta canando adelanta den 
esaki mientras cu hopi 
pais den region ainda no 
tin e sistema aki. 
“Aruba ta avansando y 
pa otro aña tin e Sistema 
aki 
ta 
completamente 
operacional y pa despues 
sigui profesionalisa den 
esaki. 
Ta 
importante 
pa islanan chikito haya 
avisonan tempran y ta 
miho prepara pa scapa 
tanto bida di hende como 
posicionnan 
material”, 
Prome Minister a expresa 


Prome Minister Evelyn Wever-Croes: 
Den e reunion organisa pa SIDS durante e 
Asamblea General di Nacionnan Uni 
PROME MINISTER A SPLICA DI E AVANSENAN DI 
ARUBA RIBA E EARLY WARNING SYSTEM 
“Otro aña e Sistema lo ta operacional y Aruba ta bira un pionero y un 
role model pa otro paisnan den Caribe” 


Cambia perspectiva 
tocante obesidad: 
Sa bo number y midi 
bo peso 

A toca Aruba e gran honor di ta 
e anfitrion di e conferencia di 
Cartagena Convention cu ta tuma 
luga dianan 3 pa 5 di october 2023. 
Esaki ta e di 20 edicion di e 
reunion intergubernamental pa 
e plan di accion pa e programa 
ambiental di Caribe (IGM20). 
Durante e mesun periodo aki ta 
tuma luga e di 17 Conferencia di 
Partidonan na e Convenio pa e 
proteccion y desaroyo di e medio 
ambiente marino di e region di 
Caribe (COP17). Directie Natuur 
en Milieu (DNM) tambe lo forma 
parti di e conferencia di e Convenio 
di Cartagena. 
E 
evento 
aki 
ta 
e 
reunion 
ambiental mas importante di 
Caribe unda representantenan di 
gobierno y organisacionnan no 
gubernamental ta bini hunto pa 
elabora riba e retonan ambiental y 
establece solucionnan pa e region 
di Caribe den su totalidad. 
Di e Programa di Medio Ambiente 
di Nacionnan Uni (UNEP) a bin 
establece e Programa di Medio 
Ambiente di Caribe (CEP) na 1981. 
E programa ta special pa e ‘Wider 
Caribbean Region (WCR)’, pues e 
region di Caribe den su totalidad. 
Door di e programa aki, ta reconoce 
e importancia, balor, fragilidad 
y vulnerabilidad di e ecosistema 
di e lama den region Caribense, 
WCR. Den e programa tambe a 
inclui bestia y mata endemico den 
e region. Despues cu e paisnan 
den e region a tuma over e Plan 
di Accion na 1981 cu a conduci 
na e desaroyonan positivo, a bin 
establece e Convenio di Cartagena 
dia 24 di maart 1983. 
E Convenio di Cartagena ta e 
prome y unico tratado regional 
obligatorio di su categoria. E 
convenio ta promove e proteccion 
y desaroyo di e medio ambiente 
marino. E Convenio di Cartagena 
ta ratifica pa 26 pais, miembro 
di Nacionnan Uni den region di 
Caribe. E areanan cu e convenio 


ta cubri ta: e Golfo di Mexico, Mar 
Caribe y e areanan di e Oceano 
Atlantico cu ta cerca di e region 
Caribense. 
Kico ta e Convenio di Cartagena? 
E Convenio pa e Proteccion y 
Desaroyo di e Medio Ambiente 
Marino di e WCR (Wider Caribbean 
Region) conoci como e Convenio 
di Cartagena, ta un acuerdo legal 
regional pa e proteccion di e Mar 
Caribe. 
E Convenio cu a tuma over na 
Cartagena, Colombia riba dia 24 
di maart 1983 a drenta na vigor 
dia 11 di october 1986. E Convenio 
ta sosteni pa tres acuerdo tecnico 
di Protocolnan riba Derame di 
Petroleo, Areanan di Naturalesa 
Protegi cu ta e protocol concerning 
Specially Protected Areas and 
Wildlife (SPAW) y protocol tocante 
fuentenan di contaminacion cu ta 
un efecto secundario procedente 
di actividadnan riba tera cu ta 
drenta lama – protocol concerning 
Pollution 
from 
Land-Based 
Sources and Activities (LBS). 
A tuma over e Protocol di SPAW 
den Region di Caribe, riba 18 di 
januari 1990 y a drenta na vigor 
dia 18 di juni 2000. E Protocol 
SPAW ta representa e unico 
acuerdo regional cu ta legalmente 
obligatorio pa e proteccion y uzo 
sostenibel di biodiversidad di 
costanan y bida marino den e 
Region di Caribe, WCR. 
E Protocol LBS cu a tuma over 
riba dia 6 di october 1999 a tuma 
lugar na Aruba e tempo ey, y a bay 
na vigor dia 13 di augustus 2010. 
Un total di 15 partido cu a yega 
na un contract. Esaki ta e unico 
instrumento of acuerdo regional 
cu ta obliga e paisnan den e Region 
di Caribe pa pone atencion na y 
atende e topico di contaminacion 
marino for di e fuente di actividad. 
Kico e Convenio di Cartagena ta 
enfoca riba dje? 
E Convenio ta cubri mayoria 
aspecto di contaminacion marino 


pa cu e partidonan cu ta den e 
acuerdo y tambe tur locual mester 
tuma over manera medidanan 
specifico. E medidanan aki ta 
inclui prevencion, reducion y/of 
control di: 
• 
contaminacion 
di 
barconan 
• 
contaminacion causa pa 
dumping 
• 
contaminacion 
di 
actividadnan den fondo di lama 
• 
contaminacion di aire 
• 
contaminacion causa pa 
actividadnan riba tera 
Paisnan cu ta di acuerdo y ta 
participante na e Convenio tambe, 
mester: 
• 
proteha 
y 
preserva 
ecosistemanan y e habitatnan 
fragil di especienan cu ta cabando, 
birando mas tiki den cantidad, 
bou menasa of ta na peliger. 
• 
desaroya plannan tecnico 
y evaluacion di impacto ambiental 
di proyectonan di desaroyo. 
E Convenio di Cartagena ta traha 
pa sostene otro convenionan, 
acuerdonan 
y 
compromisonan 
ambiental 
global 
tambe. 
E 
conferencia ta un oportunidad 
importante pa e paisnan di Caribe 
comparti 
miho 
practicanan, 
desaroya 
alianzanan, 
y 
compromete na actua of tuma 
accion 
pa 
proteha 
e 
medio 
ambiente marino. 


Durante e conferencia lo reuni 
tambe cu stakeholdernan clave di 
tur e region pa discuti y atende cu/ 
of enfrenta e retonan ambiental 
importante pa e region di Caribe. 
E Conferencia di e Convenio di 
Cartagena ta un oportunidad 
unico pa Aruba profila su mes 
y demostra compromiso pa cu 
proteccion ambiental y desaroyo 
sostenibel. E conferencia tambe ta 
un oportunidad pa Aruba fortalece 
su relacion cu otro paisnan di 
Caribe y pa traha hunto pa crea un 
futuro mas resiliente y sostenibel 
pa e region. 
Segun e expectativa, e conferencia 
ta genera beneficio economico 
pa Aruba, pasobra e ta atrae 
bishitantenan di rond mundo, 
specialmente esunnan den Caribe. 
E conferencia lo duna tambe 
oportunidad 
pa 
negoshinan 
Arubano demostra nan producto 
y servicio na un audiencia cu 
internacional. 
Ta invita e publico pa envolvi 
su mes den e Conferencia di e 
Convenio di Cartagena door sigui 
e topiconan di conferencia. E 
organisadonan di e conferencia lo 
comparti informacion actual di e 
conferencia riba e website www. 
unep.org/cep 
IGM20/COP17 | The Caribbean 
Environment Programme (CEP) 
(unep.org) 


Aruba ta anfitrion di e Cartagena 
Convention dianan 3 pa 5 di october 2023 

: 
Recientemente, 
Presidente di Parlamento 
mr. 
Edgard 
Vrolijk 
a 
representa 
Minister 
di 
Enseñansa 
y 
Deporte 
Endy Croes na Ceremonia 
di White Coat y Ceremonia 
di 
Graduacion 
di 
Bay 
University 
School 
of 
Medicine na Hyatt Place 
Aruba Airport. Durante 
e 
ocasion 
special 
aki, 
Presidente di Parlamento 
mr. Edgard Vrolijk a duna 
un discurso, felicitando e 
studiantenan nobo cu ta 
bay ricibi nan “white coat” 
y e cinco (5) graduadonan 


cu a ricibi nan “Medical 
Doctor Degree”. 


Minister Endy Croes ta 
gradici henter e team di 
Bay University School of 
Medicine cu contribui den 
e desaroyo profesional y 
personal di e graduadonan. 
Pa 
finalisa, 
Minister 
Endy Croes ta felicita e 
graduadonan cu a ricibi 
nan MD degree, alabes ta 
felicita tur e studiante cu 
a ricibi nan “white coat” y 
ta desea nan exito den nan 
estudio na Bay University 
School of Medicine. 


MINISTER ENDY CROES TA FELICITA E STUDIANTENAN DI BAY 
UNIVERSITY SCHOOL OF MEDICINE CU A RICIBI NAN WHITE 
COAT Y CINCO STUDIANTE CU A RICIBI NAN MD DEGREE 

Horacio 
Oduber 
Hospital como un di e 
organisacionnan di mas 
grandi riba nos isla di no 
menos di 1100 empleado 
tin 
como 
enfoke 
pa 
cuida pashent y cliente, 
pero tambe cuida nos 
empleadonan 
y 
medio 
ambiente. Tambe teniendo 
na cuenta cu un di e 
fundacionnan 
di 
HOH 
ta pa ta financieramente 
sostenibel, recientemente 
a 
firma 
un 
MOU 
(Memorandum 
of 
Understanding) 
cu 
e 
compania local B-Energy 
pa 
ofrece 
panel 
solar 
como beneficio na nos 
empleadonan. 


Un momento sumamente 
grandi unda finalmente a 
introduci e programa pa 
empleado yama HOH SUN 
SHARES. 


Algun luna pasa a saca 
un encuesta interno pa 
midi e interes bou di 
empleadonan den loke ta 


adkiri panel solar pa nan 
cas. Debi na e tremendo 
reaccionan ricibi, team di 
maneho a cuminsa negosha 
cu diferente companianan 
local cu ta ofrece panelnan 
solar. Y finalmente a scohe 
e compania cu a bin cu e 
miho oferta pa HOH y su 
empleadonan cu a resulta 
den 
e 
compania 
local 
B-Energy. 


Un momento sumamente 
importante y alabes grandi 
mirando cu e ta posiciona 
HOH como un dunado 
di trabou cu ta ehempel 
pa 
hopi 
eyfo 
mirando 
cu banda di ofrece un 
beneficio na un miho prijs y 
interes abou HOH ta cuida 
medio ambiente tambe. 
Recientemente 
Hunta 
di Directiva di HOH a 
soprende e team completo 
di HOH cu e tremendo 
noticia aki cual tin hopi 
tempo ta traha riba dje pa 
hasi’e un realidad. 


Awo tur colega na HOH 


cu ta interesa di tin nan 
propio 
panelnan 
solar 
na cas lo por haya esaki 
danki na nan dunado di 
trabou na un miho prijs 
y cu interes mas abou cu 
e programa interno HOH 
SUN SHARES. 


E 
fuente 
di 
energia 
renobabel aki lo spaar 
coleganan energia, reduci 
cuenta di electricidad, e ta 


bon pa medio ambiente y 
ta aumenta e balor di e cas. 


Awo cu HOH a firma e 
acuerdo aki cu e compania 
local B-Energy lo start cu 
sesionnan di informacion 
den luna di oktober pa 
asina 
presenta 
kico 
e 
programa aki ta encera pa 
tur empleadonan. 


Hunta 
di 
Directiva 
di 


Hospital hunto cu team 
di maneho ta sumamente 
orguyoso di e paso aki 
cu 
a 
tuma 
pa 
añadi 
mas 
beneficio 
pa 
nos 
empleadonan 
haciendo 
HOH 
un 
compania 
profesional cu ta cuida 
pashent y cliente, pero 
tambe 
ta 
cuida 
nos 
empleadonan 
y 
medio 
ambiente. 


Programa di beneficio pa empleado HOH SUN SHARES ta 
un realidad HOH un organisacion prominente y ehempel 
pa otro den nos comunidad 


Diamars anochi a drenta informe di un accidente cu hende 
herida na e crusada banda di Ruiz Take Away na Tanki 
Leendert, mesora a dirigi tanto polis como ambulans na e 
sitio. Na yegada di e patruya a bin compronde cu aki ta trata 
di un accidente entre un auto y un scooter unda e chauffeur 
di e auto debi na e yobida y e caminda muha a ripara mucho 
laat cu tin un scooter su dilanti para memey caminda pa bira 
na man robes y pa ora e a brake e auto a slip sigui bay dal e 
scooter mientras e motociclista a bula for di e scooter prome 
cu e impacto. Esaki a causa cu e motociclista a haya algun golpi 
y raspa na su curpa. Na yegada di e ambulans e motociclista 
mes a cana bay den e ambulans, e paramediconan a atende y 
a transporte pa hospital. 


Chauffeur a reacciona laat y a bay dal tras di 
scooter para pa bora na man robes! 

Diamars anochi den care- 
da di 9'or y mey a sosode 
un boksmento ariba e cru- 


sada parti paden pazuid di 
Eagle Resort & Casino. 


E accidente tawata entre 
un taxi y un Toyota Yaris. 


Locual a sosode tawata 
cu e taxi lo a subi e cru- 
sada cu ta scur y for di su 
man robes e Yaris tawata 
biniendo. 
E Yaris segun comentario 
di un otro taxista na e si- 
tio; cu e lo no tawata tin su 
luznan di auto cendi. 


E impacto tawata den e 
tire di e taxi un Buick 
parti drechi patras; esaki 
a causa cu e taxi a spin y 
para cara pabou bek. 
Despues di e impacto e 
Yaris cu aparentemente 
no por a para, a sigui core 
bay zuid casi 100 meter y 
despues a baha pabou di 
caminda. 


Por a mira despues cu e 
Yaris a kibra completa- 
mente parti dilanti. 


Patruya di Strandpolitie a 
yega y un rato despues pa- 
truya di trafico. 


Den e taxi tawata tin dos 
señora turista di edad, cu 


tawata spanta y na e mo- 
mento eynan e señora no 
por a describi si e tawata 
herida. 


Asina mes autoridad a pidi 


pa un ambulance pa pre- 
senta y controla e dama. 
Takelwagen na final a kita 
e taxi cu tawata memey di 
caminda. 


Accidente entre Taxi y un Toyota Yaris 


Recientemente a sosode 
un caso di intento di ases- 
inato banda di e hotelnan 


highrise unda cu un per- 
sona a manda un projectil 
basta grandi y duro riba e 


vehiculo di un taxista. E 
obheto aki a bay dal riba e 
frontgrill di e Prado cual a 


haci hopi daño na e vehi- 
culo di tal forma cu e taxi 
no por sigi core y mester 


a busca un takelwagen pa 
hiba e auto na garashi pa 
reparacion. 


Polis investigando caso di intento di 
asesinato banda di hotelnan highrise 


Diahuebs 5 October 2023 
Pag. 11 


ORANJESTAD - E siman 
aki Aruba lo ta e anfitrion 
di 19 Conference of Parties 
(COP) di e Convencion di 
Cartagena pa e Proteccion 
y e Desaroyo di e Medio 
Ambiente Marino den e 
Region di Caribe. 


E Convencion di Carta- 
gena ta un tratado inter- 
nacional cu ta destina pa 
protege y preserva e medio 
ambiente marino y costal 
den e region di Caribe. E 
tratado aki a ser adopta na 
1983 na Cartagena de In- 
dias, Colombia. 


E ta un di e convencionnan 
di lamanan regional desa- 
roya bou di e auspicionan 
di e United Nations En- 
vironment 
Programme 
(UNEP). 


E obhetivo principal di e 
Convencion di Cartagena 
ta preveni, reduci y con- 
trola e contaminacion di 
e medio ambiente marino 
den region di Caribe y 
promove e desaroyo sos- 
tenibel cu maneho di re- 
cursonan natural. 


COP ta e entidad cu ta 
goberna e Convencion di 
Cartagena. E ta reuni pe- 
riodicamente pa controla 
e implementacion di e 


convencion, tuma decision 
ariba su funcionamento 
continuo y adopta medida 
pa aborda problemanan 
ambiental emergente den 
e region. 


Pues e Convencion di 
Cartagena ta abarca un 
area geografico amplio, cu 
ta inclui e awanan costal 
di 28 pais y teritorionan di 
Caribe, cu ta extende di e 
Golfo di Mexico y Caribe 
te e Atlantico tropical. 


E convencion aki tin vari- 
os protocol cu ta aborda 
preocupacionnan 
ambi- 
ental specifico den e re- 
gion. Un di e protocolnan 
mas conoci ta e Protocol 
Concerning Specially Pro- 
tected Areas and Wildlife 
(SPAW Protocol), cu ta en- 
foca ariba e conservacion 
y maneho di biodiversidad 
y areanan proteha. 


COP 19, conoci tambe 
como e '19th Conference 
of the Parties to the Carta- 
gena Convention', ta un di 
e reunionnan periodico 
celebra pa e miembronan 
di e convencion. 


E conferencianan aki ta 
brinda un plataforma na e 
paisnan miembro pa dis- 
cuti y coordina esfuerson- 


an pa aborda problemanan 
ambiental marino, incluy- 
endo 
contaminacion, 
e 
conservacino di habitat- 
nan y e maneho sostenibel 
di pesca. 


E conferencianan aki ta 
esencial pa mantene e 
cooperacion entre e pais- 
nan di Caribe y pa avansa 
e obhetivonan di e Con- 
vencion di Cartagena den 
e proteccion y desaroyo di 
e medio ambiente marino 
y recursonan costal di e 
region. 


Minister Arends ta orguy- 


oso di por participa como 
Pais y tambe honra di por 
presidencia e conferen- 
cianan aki como reino. 


Aruba 
seguramente 
ta 
keda dispuesto pa aporta 
na nos bienestar di medio 
ambiente den Caribe. 


Minister Ursell Arends: 


Conferencianan di Convenio di Cartagena tumando 
luga na Aruba e siman aki 


Diamars anochi a drenta informe di 
un accidente na Mahuma, mesora a 
dirigi un patruya na e sitio. Na yega- 
da di e patruya a bin compronde cu 
un pick-up lo a slip riba e caminda 
muha, perde control y bay dal e cura 
kibra. Polis a haya e cura di waya di 
un cas destrui pero e vehiculo mes no 
tabata tey pasobra e chauffeur a pur- 
ba bay pero debi na daño na e wiel e 
no a logra yega leu. Polis a nota cu e 
chauffeur tabata tin un corta na su nek y a 
pidi ambulans pa e victima. Na yegada di 
e ambulans nan a atende e victima. 


Chauffeur di pick-up a slip riba 
caminda muha perde control dal cura 
kibra sigui core pero no a yega leu 

Master Yoshmar Wever y 
Master Cliff ord Rasmijn di 


Taekwondo Team Aruba 
ta contento di por mira un 
desaroyo grandi den tur 
e atletanan cu ta forma 
parti di 
Taekwondo Team Aruba. 


E atletanan ta train hopi 
duro pa enfrenta e pais- 
nan Internacional 
cu ta yega Aruba entrante 
mañan pa Best of the Best 
Truescore Aruba 2023. 


E inventor di e sistema 
electronico Jin Song a 
yega Aruba caba cu e 
headgear electronico cu lo 
wordo usa pa prome biaha 


na Mundo den e campe- 
onato di Best of the Best 
Truescore Aruba 2023. 


Na aña 2010 a lansa e 


headgear electronico pa 
prome biaha na Aruba y 
awo despues di 13 aña e 
headgear electronico nobo 
di Generation 3. 


Aruba su teamnan ta cla pa 


Best of the Best 

Despues di hopi tempo di 
tabata keto, mi amor pa- 
trio ta pone mi cu mi tin di 
reacciona riba gañamento 
di un director di DOW cu 
parce ni berguenza e tin. 
Cu cara di palo mescos 
Pontius Pilato ta draai 
riba e stoel y ta scupi men- 
tira tras di mentira. E sa 
cu eta sinta riba "hete ko- 
len" y e sa cu lo tin hende 
cu por refuta delaster un 
di su mentiranan. No ta 
pornada mi a inclui su 
persona den mi denuncia 
penal contra e Santito "co- 
barde" Corupto Otmar! 
Otmar a reta tur hende cu 
ta trata di daña su nomber 
y mi a acepta e reto y a 
yamé un CORUPTO na 
varios ocasión. Te awe mi 
ta sperando un "oproep" 
pa un caso den corte. E 
por a bolbe "get away with 
crime" cu ayudo di su ami- 
guito ex-PG, pero dilanti 
huez mi lo prueba pakico 
mi conclusion ta cu e com- 
pra di e incinerator ta un 
acto corupto. Compra di 
un PORKERIA cu al final 
nos pueblo ta bai paga pe. 
Pa colmo awor e director 
kier hustifica compra di 
un otro PORKERIA, sien- 
do cu e sa desde cuminsa- 
mento cu esaki ta e caso, 
mirando cu e mes a pone 
esaki den un carta, cu ta 
trata e uso "restfonds" di 
FDA pa drecha planta di 
RWZI na Bubali urgente- 
mente, mirando e peliger 
di e planta aki. 
Ta parce cu e director di 
DOW ta purba di na prome 
lugar scapa peyeho di dje, 


di e Ex-minister corupto, 
full e gobierno anterior 
y esun actual. Y pa colmo 
e ta hustificando compra 
di un otro incinerator cu 
NUNCA a cumpli. 
E racha di corupcion a 
cuminza ora mayoria di 
esnan cu por a participa 
na destaho pa incenirator 
a pidi pa cancela henter 
e procedura. E director 
ni e ex-minister no a ni 
hiek, conforme reglanan 
di Good Governance y di 
destaho publico, pa para 
esaki. 
Asina e ta papia di RE- 
DUNDANCY di e aparato! 
E sponsor mes di Ex-min- 
ister a bisa den un reunion, 
y esaki ta documenta den 
e notulanan, cu nan(CTC) 
NO tin esey y nan no mes- 
ter di esey tampoco! Pero 
na e momentonan aki e 
incinerator NO por kima! 
Esaki SO mester ta un mo- 
tibo pa DESCUALIFICA 
loke e sponsor ta ofrece, 
mirando cu e no a cumpli 
cu e bestek. Den un car- 
ta cu e director MES a 
manda pa e Ex-minister 
corupto, e ta bisa cu e as- 
pecto di REDUNDANCY 
ta indespensabel y "maat- 
gevend" den e proceso 
aki! Dicon "donder" bo 
mes a sostene e Ex-min- 
ister corupto pa cumpra 
e incinerator porkeria aki 
toch anto? Miedo? Of e ta 
complice? 
Den e MB ta poní hopi cla 
cu e incenirator mester 
por "verwerk" 15-20 ton 
diariamente y no manera 
e director a bisa durante e 


conferencia di prensa!! Si 
e incinerator ta cumpli cu 
loke a acorda, facilmente e 
aparato mester por cumpli 
cu e demanda actual! Y 
obviamente awor NO mes- 
ter bai over na cumpra un 
otro PORKERIA! 
Pues e incinerator ta un 
"MISKOOP "! Y e director 
sa esey, pero kier purba di 
scapa cara di su mes y di e 
ex-minister Otmar door di 
malinforma y manipula cu 
cifranan INCORECTO! 
Segun informacion ricibi 
ta cu te september 2023 e 
cantidad cu a yega dump 
ta leeuw di loke e director 
a trece padilanti durante e 
rueda di prensa. Pa loke 
ta trata "medisch afval" 
esaki te september 2023 
ta 358 ton. Sinembargo 
den e desperdicio di e.o. 
hospital ta bin mas cos cu 
"medisch afval" y esaki pa 
falta di un miho control 
kico ta drenta. Asina mes 
esaki ta mucho mas abou 
di loke e bestek ta bisa. 
E cifra pa cadavernan ta 
hopi mas abow cu a ser 
acorda. Te cu september 
ta 78 ton di cadavernan, 
inclusivo loke ta bin for di 
abbatoir. E cifra acorda ta 
250 ton pa aña!! 
Loke cu a corona obra ta e 
cantidad di ton di "sludge" 
cu a yega dump pa kima 
den e incinerator.Te cu 
september esaki ta 579 
ton. Esaki ta nifica unica- 
mente 3 ton pa dia ta ser 
kima den e incinerator, 
compara cu 10 pa 15 ton 
acorda pa dia!! 
Awor ken e director kier 
purba di gaña of defende? 
E PORKERIA aki simpel- 
mente NO a cumpli!! Y for 
di un principio mi persona 
a bisa esaki, pero "nobody 
cared"! Y awor enbez di 
pone e sponsor responsa- 
bel pa esaki, kier recom- 
pense pa cumpra un of dos 


di e porkerianan aki mas. 
Aparte cu e incenirator 
aki ta hopi mas caro cu e 
otro ofertanan, e incinera- 
tor aki no ta sirbi ni pa tira 
afo!! 
Ban wak si awor si nos 
Parlamento ta lanta for di 
"winterslaap" y haci tra- 
bou di e corupcion aki. 
Den e henter e procedura 
aki no solamente mester 
cuestiona e ex-minister 
Otmar pero tambe su 
coleganan minister cu 
ta complice den henter a 
bagamunderia aki sin kita 
afo e "eerste adviseur" di 
e ex-minister (cu awe ta 
man drechi di minister 
president) y last but not 
least e director di DOW, 
cu a hunga y obviamente 
ta sigui hunga un rol hopi 
prominente di complice 
den henter e asunto cues- 
tionabel aki. 
Un director cu semper a 
hiba un maneho sin pia 
sin cabez y tur esaki pa 
complace cu locuranan di 
e minister. Djis pa men- 
ciona algun: ta traha un 
raport contra un compa- 
nia local, riba insistencia 


di e ex-minister, bisando 
cu loke e compania local 
ta haci lo ta malo a sabien- 
das cu kimando e sludge 
usando pallet ta cumpli 
cu e normanan di EPA. 
Esaki djis pa complace cu 
Otmar. 
Un otro prueba di mal 
maneho ta ora ta duna 
bouwvergunning sin exigi 
pa inversionnan cuantioso 
ser haci den e RWZI-nan. 
Of ta traha 3 rotonde y no 
ta worry cu e plantanan di 
RWZI cu dia pa dia ta bira 
un peliger grandi y immi- 
nente pa nos turismo. 
Y awe e director kier cues- 
tiona otronan, pero ta su 
mesun maneho conduci 
cu awe e RWZI-NAN tin 
problema y e incinerator 
no ta funcionando!! 
Por ultimo, dicon e direc- 
tor no 
ta publica e carta na unda 
e mes cu ta declara cu ta 
e ex-minister Otmar a obl- 
igue di acepta e PORKE- 
RIA aki?Asina por conclui 
cu e Director mester wak 
su mes den spiel y baha na 
awa asap! 


J'ACCUSE: 
E COMPRA DI E INCINERATOR FOR DI SPONSOR 
TA CORUPCION DI DIA CLA!! 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso dolor y tristeza na nos curason pero cu hopi grati- 
tude pa tur locual e la nifica pa nos, nos ta participa fayeci- 
mento cristianamentedi nos ruman stima: 


Myrlanda Rachelle Salazar 
*03-10-1951 - †30-09-2023 


Mayornan: 
†Petra Salazar 
†Nicolas Salazar 


Como yiu stima: 
Emanuel Salazar 


Rumannan: 
Ricci y †Leonardo Tromp 
Ranulfo Salazar 
Alba y †Percy Elizabeth 
Elizabeth y †Pedro Perez 
Haydee y Ronny Gomez 
Jorge Salazar y Wendy Orman 
†Roque Salazar y Thea Tromp 
†Felicia Mercedes y Norman Dijkhoff 
† José Salazar y Astrid Geerman 
Aischell Salazar 


Sobrino(a)nan: 
Edmundo y Nathalie Tromp 
†Acela, Tarsis, Miguel y Raquel Elizabeth, 
Sandra, Javier y Rodrigo Perez, 
Tamara Llanes-Gomez y Xiomara 
Arends-Gomez, 
Genevieve Salazar, 
Brighton Dijkhoff, 
Errol y Amber Salazar, 
Stephanie, Kyra, Lyshah, Kiarah Salazar, 
Sergio Jie Sam Foek 


Ihanan: 
Brighton Dijkhoff 
Steve Thiel 


Sobre sobrinonan, primo y primanan, ex-coleganan di RBC 
Bank, ex-coleganan di Coro San Francisco, Bisiñanan y demas 
famia na Venezuela y Colombia: Salazar, Tromp, Elizabeth, Per- 
ez, Gomez, Dijkhoff, Rasmijn, Orman, Thiel, Llanes, Arends, 
Geerman y Jie Sam Foek 


Ta invitra pa e acto di entiero cual lo tuma lugar diahuebs 5 di 
October 2023 saliendo for di misa Pro Catedral San Francisco 
na Playa pa 4:00 pm. For di 2:00 pa 4:00 pm lo ricibi bishita di 
condolencia y despues ta Sali pa Santana catolico na Playa. 


Despues di entiero no por ricibi bishita di condolencia na cas. 


Oranjsetad - Awe ariba dia di 
bestia nos kier haci e pregunta: 
Abo ta un doño di mascota re- 
sponsabel? 


Bo ta na altura di nos Ley di Ca- 
cho? Bo ta cuida e salud di bo 
mascota? Bo a sterilisa y micro- 
chip bo mascota? Bo cacho ta 
den bo cura? Esakinan ta pre- 
guntanan cardinal cu cada doño 
di mascota responsabel lo con- 
testa cu un SI! 


Awe Ministerio di Transporte, 
Integridad, Naturalesa y Asun- 
tonan di Adulto Mayor hunto 
cu Centro di Control di Cacho 
ta lansa e campaña di conscien- 
tisacion relaciona cu cuido re- 
sponsabel di mascota. Durante e 
campaña aki lo bay duna hopi in- 
formacion ariba diferento topico 
manera Ley di cacho, cuido di 
salud di mascota, sterilisacion, 
microchip, eutanasia y tambe in- 
formacion di nos fundacionnan. 
Esakinan ta informacion impor- 
tante cu cada doño di mascota 
responsabel mester ta na altura 
di dje. 


Durante ultimo añanan nos a 
observa un crecemento di canti- 
dad di cacho y pushi ariba caya. 
Esaki ta algo di lamenta paso e 
causa di e problematica aki ta 
doñonan di mascota irespon- 
sabel cu ta busca cacho y pushi 
sin tin e manera pa cuidanan 
pa despues bandona nan pa nan 
cuenta ariba caya. 


Cacho y pushi ta animalnan do- 
mestico cu ta depende 100% di 
nan doño y ora cu bo ta bando- 
na nan, ta biba un bida cruel cu 
hopi dolor y sufrimento. Ademas 
cu nan ta sufri nan lo bay repro- 
duci y esaki ta caminda nos ta 
awe. Cu un problematica cu ta 
afectando nos tur ariba e isla aki 
y e ta importante pa nos realisa 
cu un cambio di mentalidad so 
nos por yega na un impacto posi- 
tivo pa alivia e situacion cu nos 
tin actual. 


Na Aruba nos tin hopi funda- 


cionnan cu ta haci e trabou pa 
rescata animal riba caya tur 
dia. Pero despues di hopi aña 
di rescata animal di caya, awo 
mayoria a yega nan capacidad 
maximo. Esaki ta pone cu nan 
no por yuda comunidad tur ora, 
paso nan mes ta yena cu cacho 
y pushi cu nan a rescata for di 
caya. Locual cu impresionante ta 
cu no obstante cu fundacionnan 
ta yuda y rescata nos animalnan 
di caya, nos hendenan local mes 
no ta adopta frequentemente for 
di un fundacion. Como resul- 
tado, tur fundacion ta keda cu 
mayoria cacho of pushi cu nan 
ta rescata. Consecuencia di esa- 
ki nos ta wak cu recientemente 
hopi fundacion a pone un stop 
temporal pa tuma mas animal 
bou di nan cuido. 


Prome cu bo busca un cacho of 
pushi haci bo mes e pregunta 
aki: Ami ta un doño di mascota 
responsabel? Mi por dun’e cum- 
inda y awa limpi tur dia? Mi tin 
un cura y cas cu e ta keda safe? 
Mi por paga pa su cuido di salud 
tur luna? Mi por paga pa ster- 
ilisa y microchip? Si bo contesta 
ta un SI na e preguntanan aki e 
ora bo ta un doño di mascota re- 
sponsabel. 
E problematica di sobre popu- 
lacion di cacho y pushi ta gran- 
di, pero hunto como comuni- 
dad consciente nos por duna 
nos mascotanan e bida cu nan 
merece! Ban sea doño di mas- 
cota responsabel. 
Bishita www.amitaresponsabel. 
org pa mas informacion! 


Minister Ursell Arends: 


Abo ta doño di mascota 
responsabel? 

Tur cos aki na mundo tin su ora y su tempo. 
Ora pa nace y ora pa muri, Ora pa yora y ora pa hari. 
Ora pa keda keto y ora pa papia. Ora pa stima y ora pa odia. Ora pa guerra y ora pa paz. 


Cu imenso tristeza na nos curason, pero cu hopi 
gratitud pa tur locual el a significa pa nos, nos ta anuncia 
fayecimento di: 


Gilbert François Dirksz 
Mihior conoci como: “Gibby” 
*16-03-1975 - †30-09-2023 


Na nomber di su: 
Casa: 
Jasmine Dirksz-Haseth 
Yiu stima: 
Jesseline Dirksz 
Mayornan: 
Francisco y Maria Dirksz-Kock 
Rumannan: 
Ryan y Keila Dirksz-Briceño y famia 
†Ebby Dirksz 
Sobrino: 
Geraint Dirksz 
Ruman di criansa: 
Johnathan Koolman 
Lindomar Kock Jr. 
Suegro(a): 
†Eufracio y †Virginia Haseth-Geerman 
Omo y tantanan: 
Margarita Dirksz 
Francisca Dirksz 
Ida y Ahméd Soliman-Dirksz 
Lorenzo y Elduvina Dirksz-Caléron y famia 
Filomena Dirksz 
Lucia Dirksz 
Maria Dirksz y famia 
†Hyacinto y Vera Kock y famia 
†Anna y Theodoor Koolman y famia 
Francisco y Aura Kock y famia 
Macario y †Marucha Kock 
†Maxima Kock y famia 
†Toribio Kock y famia 
Rosalia y Boy Eugenia y famia 
Swa y cuñanan: 
Roberto y Filomena Haseth-Figaroa y famia 
Horacio Haseth y famia 
Ludwina y Felipe Suerte-Haseth y famia 
Mena y Michel Wolff-Haseth y famia 
Rudolph y Patricia Haseth-Giraldo y famia 
David y Jelitza Haseth-Koolman y famia 
Padrinonan: 
Martin Kelly 
Leo Koolman 
Mena Dirksz 
Iha: 
Mark 


Primo y primanan 


Mihor amigo: 
Juancho Croes 


Tur su coleganan di Parke Nacional Arikok, tur su ex-coleganan di AMC Unicon y Arvefa, 
amigo y amiganan, comer y compernan, Bisiñanan y conocirnan 
Famia: Dirksz, Haseth, Kock, Briceño, Koolman, Geerman, Soliman, Calderon, Eugenia, Figaroa, 
Suerte, Wolff, Giraldo, Lopez, Curiel, Rivero, Angela 


Ta invita pa acto di condolencia y entiero cu lo tuma lugar diabierna 6 di September 2023 
di 2:00 pa 4:00 pm na misa Inmaculada Concepcion, despues lo sali pa Santana catolico na Sta. Cruz. 


Nos sincero disculpa si den nos tristeza nos lo por a lubida un of otro famia of conocir. 


Despues di entiero nos no ta ricibi bishita di condolencia na cas. 
Gibby semper contento. 
Gibby su deseo tawata pa compañe pa su ultimo lugar di sosiego bisti na blauw. 

ORANJESTAD - Dia 27 
di september 2023, Shara 
Williams a defende su te- 
sis exitosamente. 


E titulo di Shara su tesis 
ta "Navigating The Aru- 
ban 
Social 
Assistance 
Program: A Study About 
Readaptation and Reinte- 
gration into The Aruban 
Labor Market.” Shara a 
defende su tesis dilanti di 
e comision di graduacion 
cu tawata consisti di sra. 
Nurianne Arias, sra. Val- 
erie Maduro y sra. Chanin 
Boekhoudt 
di 
‘Directie 
Sociale Zaken’. Ademas 
tabata presente decano di 
Facultad di Arte y Ciencia, 
dr. Mieke de Droog. Famia 
di Shara, docentenan di 
Universidad di Aruba y 
coleganan tambe tawata 
presente. 


Shara a investiga con 
mayor soltero ta nabega e 
sistema di asistencia so- 
cial esta ‘bijstand’ y con 
nan ta prepara nan mes pa 
reintegra den e mercado 
laboral di Aruba. 


E participantenan di e in- 
vestigacion ta mayor solt- 
ero cu ta actualmente rici- 
biendo bijstand y mayor 
cu a ricibi ‘bijstand’ y cu 
acualmente tin empleo. A 
base di resultado, por con- 
clui cu mayor soltero tin 
reto pa drenta mercado 
laboral bek y ta desea di ta 
mihor prepara den area di 
conocemento y habilidad 
pa reintegra den mercado 
laboral. 


Un di e recomendacionnan 
duna na ‘Directie Sociale 
Zaken’ ta pa crea of adapta 
plan di desaroya plan di 


asistencia personalisa pa 
e beneficiarionan a base 
di nan necesidadnan y cir- 
cunstancianan personal. 


Otro recomendacion ta pa 
Departamento di Progreso 
Laboral y Departammen- 
to di Asunto Social uni y 
traha hunto cu instituto 
cu ta ofrece educacion y 
preparacion pa empleo. Ta 
recomenda pa coopera cu 
e dicho institutonan aki 
pa crea y guia e beneficia- 
rionan pa haya acceso na 
curso pa desaroyo profes- 
sional y certificacion cu ta 
coresponde cu e expectati- 
vanan actual den mercado 
laboral. 


Ta gradici e docentenan di 
e departamento di OGM 
y profesional cu a yuda of 
guia Shara como studi- 
ante. Tambe ta gradici tur 
esnan na y pafo di Univer- 
sidad di Aruba cu a contri- 
bui na un manera of otro 
na e acontecimento aki. 


Pa mas informacion to- 
cante e estudio OGM, 
bishita e website di Uni- 
versidad 
di 
Aruba 
na 
http://www.ua.aw/ogm, 
e pagina di Facebook @ 


UniversityofArubaOGM y 
e pagina di Instagram @ 
ogm_ua. 


Shara Williams a gradua como Bachelor den 


Organization, Governance and Management (OGM) 


VALIDO TE DIAHUEBS 05 DI OCTOBER 2023, 
18:00 ORA 


TEMPO: 
AWE TARDI Y AWE NOCHI: PARCIALMENTE 
NUBLA Y GENERALMENTE SECO 
DEN MARDUGA Y MAYAN: PARCIALMENTE 
NUBLA CU UN AWACERO BREVE 


TEMPERATURA MAXIMO 33 GRADO CELSIUS 
TEMPERATURA MINIMO 27 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 34 PA 45 GRADO CEL- 
SIUS 
UV INDEX: 12 
POTENCIAL DI AWACERO PA PROXIMO 24 ORA: 
3 TE 10 MM; LOCALMENTE ESAKI POR TA DIFE- 
RENTE. 


REGISTRACION DI TEMPERATURA (GRADO 
CELSIUS) Y 
AWACERO (MM) DEN ULTIMO 24 ORA (8’AM PA 
8’AM): 


AIRPORT : MAX 33 / MIN 24 / 19.6 MM 
WESTPUNT: MAX 33 / MIN 25 / 10.3 MM 
STA ROSA: MAX 33 / MIN 25 / 16.8 MM 


PRONOSTICO DI TEMPO PA PROXIMO 3 DIAN- 
AN: 
PARCIALMENTE NUBLA CU UN AWACERO 
BREVE. 
BIENTO LO TA FOR DI DIRECCION OOST Y 
MODERA TE POSIBLEMENTE BASTA FUERTE 
DEN RAFAGA. 
TEMPERATURA (GRADO CELSIUS) 
MAX / MIN LO TA: 34 / 28 


